6. ΑΝΑΓΚ. ΝΟΜΟΣ υπ' αριθ. 896 της 31 Ιαν./5 Φεβρ. 1946 Περί τροποποιήσεως και συμπληρώσεως διατάξεων αφορωσών τας δημοσιεύσεις Ανωνύμων Εταιρειών. Άρθρον 1. 1.Η παράγραφος 2 του άρθρου 26 του Νόμου 2190 "περί Ανωνύμων Εταιρειών" ως ετροποποιήθη δια του Νομοθετικού Διατάγματος της 14 Ιουν. 1926 αντικαθίσταται ως εξής: Η πρόσκλησις της γενικής συνελεύσεως περιλαμβάνουσα τουλάχιστον το οίκημα, την χρονολογίαν και την ώρα της συνεδριάσεως ως και τα θέματα της ημερησίας διατάξεως εν σαφήνεια, τοιχοκολλάται εν εμφανεί θέσει του καταστήματος της εταιρείας και δημοσιεύεται δια μιας τουλάχιστον εκ των εν τη έδρα της εταιρείας και δια μιας τουλάχιστον εκ των εν Αθήναις εκδιδομένων και ευρύτερον κατά την κρίσιν του Διοικητικού Συμβουλίου κυκλοφορουσών ημερησίων εφημερίδων ή δια μιας εβδομαδιαίας οικονομολογικής εφημερίδος.  (Αντί για τη σελ. 35(α) Σελ. 35(β) 194 - 55 Δελτίο Ανωνύμων Εταιρειών 12.Α.β.5-6 2.Αι κατά την παρ. 1 εβδομαδιαίαι οικονομολογικαί εφημερίδες καθορισθήσονται δι' Υπουργικής αποφάσεως, εκδιδομένης μετά σύμφωνον γνώμην ειδικής Επιτροπής, απαρτιζομένης εκ του Γενικού Διευθυντού του Εμπορίου και Βιομηχανίας ή του Διευθυντού Ανωνύμων Εταιρειών του Υπουργείου Εθνικής Οικονομίας, του Διευθυντού Εσωτερικού Τύπου του Υφυπουργείου Τύπου και Πληροφοριών και του Προέδρου του Συνδέσμου Ανωνύμων Εταιρειών. Η απόφασις αύτη δημοσιεύεται δια του Δελτίου Ανωνύμων Εταιρειών της Εφημερίδος της Κυβερνήσεως. 3.Η ως άνω Επιτροπή, λαμβάνουσα υπ' όψιν δια την κατάρτισιν της γνωμοδοτήσεώς της το κύρος, την κυκλοφορίαν, την ανελλιπή καθ' εκάστην εβδομάδα έκδοσιν ως και τον χρόνον εκδόσεως εκάστης εβδομαδιαίας οικονομολογικής εφημερίδος. Άρθρ.2.-(Τροποποιηθέν δια του άρθρ. 5 Νόμ. 3505/1956, κατηργήθη δια της παρ. 5 άρθρ. 25 Ν.Δ. 4237/1962). Άρθρον 3 Ο Υπουργός της Εθνικής Οικονομίας δύναται δι' αποφάσεώς του, δημοσιευομένης εις την Εφημερίδα της Κυβερνήσεως, να καθορίζη τα ανώτατα και κατώτατα όρια των δικαιωμάτων δια την υπό των οικονομολογικών εφημερίδων δημοσίευσιν των προσκλήσεων γενικών συνελεύσεων και των ισολογισμών των Ανωνύμων Εταιρειών. Άρθρον 4 Τιμωρείται δια φυλακίσεως μέχρι τριών μηνών και χρηματικής ποινής (μέχρι εκατόν χιλιάδων δραχμών) ή δια της ετέρας των ποινών τούτων, όστις κατά παράβασιν των διατάξεων του παρόντος παραλείπει την ενέργειαν των ανωτέρω δημοσιεύσεων ή διενεργεί ταύτας κάτω ή υπέρ την κατά το ανωτέρω άρθρον 3 οριζομένην διατίμησιν, αιτήσει της Εποπτικής Αρχής ή παντός έχοντος έννομον συμφέρον. Δια την επιμέτρησιν των χρηματικών ποινών, βλ. Α.Ν. 110/1945 και άρθρ. 57 και 474 του νέου Ποινικού Κώδικος, ως και Β.Δ. 27 Δεκ. 1950 (τόμ. 8 σελ. 6, 28, 80 και 84, 1). Άρθρον 5 Καταργούνται το Ν.Δ. 359/1941 "περί δημοσιεύσεως ισολογισμών Ανωνύμων Εταιρειών κλπ." και 1061/1942 "περί τροποποιήσεως ενίων διατάξεων αφορωσών τας Ανωνύμους Εταιρείας". Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Σελ. 36(β) 12.Α.β.6 Δελτίο Ανωνύμων Εταιρειών 